"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade siit Helsingi Kaisaniemelt.
Saadet toodab misjoniühendus One Way Mission.
Tere tulemast vaatama!
Tänases õpetusosas räägib meie tegevjuht Tapani Suonto sellest,
kuidas on võimalik, et Taavet võitis paljaste kätega nii lõvi kui karu.
Enne seda tutvume meie tänavalastetööga Indias.
Videot näitasime esmakordselt juunikuus.
One Way tänavalastetöö Indias
Tänavalaste päästekeskus
Lapsed päästetakse Vijaivada tänavailt ja raudteejaamast
ning tuuakse siia.
Võtame ühendust laste vanemate ja sugulastega.
Eesmärgiks on laste koju tagasi saatmine.
Nõustame lapsi.
Selle laua ümber peetakse vestlusi ja tulevikuplaane.
Nõustame ka vanemaid ja pereliikmeid.
Vahel vanemad ei taha oma lapsi enam koju tagasi.
Lapsedki ei taha vahel koju naasta.
See on turvakodu neile lastele.
Kui me neid ei aita, lähevad nad tagasi tänavale.
Tänavail on jõugud,
kes lapsed oma lõksu haaravad.
Jõugu küüsi langenud lastel on väga raske sealt vabaneda.
Need lapsed vajavad abi
ja seepärast palvetasime rehabilitatsioonikeskuse eest.
Homme külastamegi seda.
Meie linna parlamendisaadik hindas tööd,
mida me laste seas teeme.
Sellest kirjutati ajalehes.
Kuna keskus toimib nüüd,
võib politseigi meile helistada ja küsida,
kas mõni kadunud laps on ehk siin.
Ja politsei võib tuua siia ka abivajajaid lapsi.
Iga lapse kohta on ankeet.
Paneme kirja info perekonna kohta.
Tihti ei avalda nad alguses mingeid detaile.
Tutvuse edenedes hakkavad nad rohkem jagama.
Paneme kogu info kirja ja püüame leida nende perekondi.
Kasutame seda kohta ka "Reede Kristusele" õhtuteks.
Igal reedel toimub siin palve.
Siin korraldatakse ka muid üritusi.
Siin toimub retreat'e jms.
Tere hommikust! Loodetavasti magasite hästi.
Eile nägime päästekeskust,
täna oleme rehabilitatsioonikeskuses.
Siin on tänavalaste rehabilitatsioonikeskus.
Siinse küla nimi on Suravaram.
Enamus Vijayvada tänavailt päästetud lapsed,
kes on valmis muutuma
ja tahavad muuta oma elustiili,
saadetakse siia.
Lapsed on olnud meiega alates eelmise aasta juunist.
Siia kolisid nad siis, kui maja valmis sai.
Hoonesse mahub 60-80 last.
Siin võivad elada nii poisid kui tüdrukud,
kuid hetkel on siin ainult poisid.
Kuna siin on julgeolekuprobleeme
ja me pole jõudnud veel turvatara lõpetada,
pole me tahtnud tüdrukuid praegu siia majutada.
Tüdrukutega peab hästi ettevaatlik olema.
Hetkel on siin 21 last.
ja umbes 6 töötegijat.
Mõned lapsed käivad Best koolis,
kuid enamik õpib siin.
Meil on Best Public School'i buss,
mis on külastanud naaberkülasid juba viis aastat.
Kuna meil on siin nüüd hoone,
on see bussi lõpp-peatus.
Lastel on siit lihtne Best koolis käia.
Jumal planeeris meile selle koha.
Nad saavad siin hariduse.
Alustame peagi arvutiõpetusega.
Nad hakkavad käsitööd tegema
ja raamatuid köitma.
Enamik lastest pole kunagi varem koolis käinud.
Alguses neile koolis ei meeldinud.
Meil on nende jaoks eriline päevakava -
3-4 tundi koolis.
Ülejäänud aja nad mängivad või valmistavad midagi.
Arendame projekti,
et nad saaksid mängimise ajal midagi valmistada.
Neile meeldib midagi teha, mitte klassis istuda.
Nende jaoks on oma õppekava.
Nad saavad hariduse
ja omandavad ka mingid oskused.
See motiveerib neid.
- Nägemist! - Nägemist!
- Kiitus Issandale! - Kiitus Issandale!
Nii on viimaste aastatega arenenud meie tänavalastetöö Indias.
Lisainfot meie töö kohta leiab meie kodulehelt internetis
www.onewaymission.fi
Nüüd õpetab Tapani Suonto Taavetist.
Aga Saul ütles Taavetile: "Ei suuda sina minna selle vilisti vastu,
et temaga võidelda, sest sa oled noor, tema on aga noorest põlvest peale
sõjamees." Siis ütles Taavet Saulile:
"Su sulane oli oma isa lammaste ja kitsede karjane.
Kui tuli lõvi või karu ja viis lamba karjast ära,
siis ma läksin temale järele ja lõin ta maha ning päästsin saagi tema suust;
ja kui ta tõusis mu vastu, siis ma haarasin tal habemest kinni,
lõin ta maha ja tapsin ta.
Su sulane on niihästi lõvi kui karu maha löönud;
ja see vilist, see ümberlõikamatu, saab olema nagu üks neist,
sest ta on teotanud elava Jumala väehulki."
Ja Taavet ütles: "Küllap Issand, kes mind on päästnud lõvi ja karu küüsist,
päästab mind ka selle vilisti käest."
Siis ütles Saul Taavetile: "Mine, ja Issand olgu sinuga!"
Taavet rääkis, kuidas ta võitis karu ja lõvi paljaste kätega.
Paljud võivad seda kuuldes öelda, et Piibel on täis muinasjutte:
keegi ei saa paljaste kätega lõvil habemest kinni võtta
ja teda maha suruda, kui on ise alles poisike.
Naeruväärsed lood!
Kuidas võivad tsiviliseeritud inimesed praegusel sajandil uskuda,
et see kõik on Jumala Sõna. Teistki mõni võib mõelda,
et kindlasti ei saa kõik Piiblis toimuv tõsi olla.
Taavet oli tühine karjane.
Tühise noorukina oli ta leidnud elava suhte Jumalaga.
Ta oli õppinud käima Jumala teedel ja lootma kõiges Temale.
Jumal nägi Taaveti südame kvaliteeti ja andis talle koha oma plaanis.
Jumal pühendas end Taavetile.
Kui karu või lõvi tulid Taaveti vastu, tulid nad Jumala ja Tema riigi vastu.
Püha Vaim oli Taaveti poolt. Vastane astus Jumala plaani vastu.
Taavet ei võitnud karu ja lõvi omas jõus, vaid Püha Vaimu jõus;
Jumal alistas karu ja lõvi, ülivõimsad vastased,
sest Jumal seisis Taaveti kõrval; Jumal oli Taaveti valinud.
Piibel räägib meile meestest ja naistest,
kellel suhtes Jumal on pühendunud.
Nad on õigetena saanud osa Jumala plaanides
ning kogenud seetõttu suurt väge ja võimsaid imesid.
Nad on näinud, et Jumal on nende poolt ja nendega koos.
Neid on palju: Noa, Aabraham, Mooses, Joosua, Iiob, Saamuel, Giideon.
Kõik nägid võimsaid Jumala imesid, üleloomulikke asju,
mida pole võimalik inimlikult seletada,
sest Jumal sidus end nendega.
"Siis Joosua rääkis Issandaga sel päeval, kui Issand andis emorlased
Iisraeli laste kätte, ja ütles Iisraeli nähes:
"Päike, püsi paigal Gibeonis ja kuu, Ajjaloni orus!"
Ja päike seisis keset taevast ega tõtanud loojuma peaaegu kogu päeva.
Ei enne ega pärast ole olnud selle päeva sarnast,
et Issand oleks võtnud kuulda ühe mehe häält.
Aga Issand sõdis Iisraeli eest."
Taas võib keegi öelda, et see pole võimalik;
Piibel on täis muinasjutte. Päike jääb üheks päevaks seisma!?
Kuidas saaks see võimalik olla? Liberaalteoloogid naeravad.
Üks nende motosid on, et mis minuga ei saa täna juhtuda,
ei ole saanud juhtuda ka kellegi teisega kunagi varem.
See tähendab, et kui mina ei saa surnuist üles tõusta,
ei suutnud seda ka Jeesus.
Kui mina ei suuda läbi mere kõndida, siis ei suutnud seda ka Mooses
ja Iisraeli rahvas; need on kõik muinasjutud.
Nad ei tunne aga Jumalat ega tea, mis vahe on neil,
kellele Jumal on end pühendanud, ja neil, kes Teda ei tunne.
See on nagu öö ja päev,
nende vahel, kellele Jumal end pühendanud on,
ja nende vahel, kes käivad omi teid omas jõus, ilma Jumalat tundmata.
Oleme täna sellise Jumala palge ees, kellele pole tänagi miski võimatu.
Sa ei ole nõrgem kui väike Taavet, väike noormees,
kes võitis karu ja lõvi.
Jumal on juba mõistena midagi, mis on meie reaalsusest
ja mõistmisvõimest kõrgemal.
Seetõttu pole mõtet üritada Teda seletada inimtarkusega.
Piibel seletab end ise.
Miks päike Gibeonis paigal seisis?
Piibel ütleb: Sest Issand sõdis Iisraeli eest.
Seepärast seisiski päike paigal, kuna Jumal on Jumal.
Ta mõtleb tõsiselt, kui ütleb, et Jumalale pole miski võimatu.
"Siis Joosua läks Gilgalist üles, tema ja kõik sõjamehed koos temaga,
ja kõik vaprad võitlejad. Ja Issand ütles Joosuale:
"Ära karda neid, sest ma annan nad sinu kätte;
ükski neist ei suuda seista sinu ees!" Ja Issand viis nad segadusse
Iisraeli ees, kes valmistas neile suure kaotuse Gibeoni juures."
Iisraeli võidukad sõjad olid selle tagajärg,
et Jumal oli end neile pühendanud. Jumal andis neile võidu teise järel.
Kui loeme sõjakat Vana Testamenti, tuleb meeles pidada,
et Uues Testamendis ilmutab Jeesus, milline Jumal tegelikult on.
Need sõjad on ka Jumala vits, millega Ta rahvaid karistab
ja patu üle kohut mõistab.
Ebajumalateenistus ja paganlus olid jõudnud sellise piirini,
et see nõudis Jumala sekkumist.
Teiseks vajas Jumal maad, kus võiks sündida inimkonna lunastus;
ja Ta vajas rahvast, kelle keskelt võiks tõusta Lunastaja.
Ta valis Aabrahami ja tema järglased selleks rahvaks
ning andis neile Iisraelimaa selle plaani elluviimiseks.
Et Iisrael võiks käia Jumala teedel,
pidid nad vältima teiste rahvaste ebajumalaid.
Seetõttu pidid teised paganarahvad Iisraeli ümbert taanduma.
Mooses kirjutab: "Ma läkitan sinu eele hirmu
ja viin segadusse kõik rahvad, kelle juurde sa tuled,
ja teen, et kõik su vaenlased näitavad sulle selga."
Nii hoolitses Jumal oma rahva eest, kuna Ta oli sidunud end Iisraeli,
Aabrahami järeltulijatega.
Räägime päästeajaloo algetappidest, Vana Testamendi ajast.
Täna elame Püha Vaimu ajastul, Uue Testamendi ajal.
Iisraeli kogemused on Uue Testamendi kristlastele võrdkujuks.
Meiegi peame sõdu sõdima, kuid meie relvad pole mõõgad ja piigid;
meie relvad on Jumala Sõna, palve, usk Jumalasse,
ja usu sõnakuulelikkus Jumala suhtes.
Meiegi oleme eluteel silmitsi mitmete karude ja lõvidega,
nagu noor Taavetki; ja meilegi käivad nad üle jõu.
Võidame nad vaid siis, kui Jumal on end meile pühendanud.
Eelmisel talvel rääkisime teile, et meie Helsingi töökeskus,
mis on olnud suureks õnnistuseks, asudes strateegilises kohas keskuses,
on müüa, ja selle hinnaks on 765 000 eurot.
Pidime kuskilt kiiresti raha leidma, kui seda osta oleksime tahtnud.
See oli võimas karu, mis meil võita tuli.
Meie aastaeelarvest leidub rohkemgi kui 700 000 eurot,
kuid need rahad on mõeldud jumalariigi töö jaoks,
misjonipõllul näljaseid toitma ja maailma abivajajaid aitama.
Me ei saa kasutada neid ressursse kinnisvaraostuks Helsingis.
Otsustasime, et hakkame palvetama ja Jumalat appi hüüdma,
sest see on meie relv, millega karusid ja lõvisid võidame.
Otsustasime kaks kuud vaid palvetada ja Jumalat appi hüüda.
Kui kahe kuu pärast seda asja uurima asusin
mööda teed, mida tundsin, et Jumal kahe kuu jooksul näitas,
helistasin kõigepealt ühele ärimehele ja rääkisin olukorrast.
Lootsin, et ta võiks olla üks, kes saaks rahastamisega aidata.
Ta ütles telefonis: "Kuidas oleks, kui ostaksime kogu kompleksi
ja annaksime selle teile väikese raha eest üürile
nii kauaks, kui vajate."
Piisas vaid ühest kõnest,
pärast seda, kui olime kaks kuud palvetanud.
Üks väike kõne ja kogu probleem lahenes.
Sealt alustasime teed, mis tõi meid tänase olukorrani.
See kallis kinnisvara on meie kasutada
ja maksame selle eest sama üüri, mida maksaksime siis,
kui see oleks meie omanduses.
Me ei pea investeerima oma vara siia kallisse Soome kinnisvarasse,
vaid võime teha sellega jumalariigitööd.
Jumal hoolitses selle probleemi eest.
Need karud langevad üksteise järel. Nad on langenud juba 30 aastat.
Igasuguseid lõvisid ja karusid on olnud.
Ja kuigi oleme tähtsusetud inimesed, meil pole jõudu
ega raha nende võitmiseks, on Jumalal seda kõike,
kui Tema on meie poolt; kui Ta on end meile pühendanud.
Minu meelest on suurepärane, et me ei pea hankima
ja ehitama siin Soomes kalleid ja suuri komplekse,
vaid tegutseme peamiselt üüripindadel ja needki on Jumala antud.
Mõelge meie Reedekodule, mis asub mererannal miljoniplatsil,
ja meie konverentsikeskusele samas piirkonnas.
Kogu seda kinnisvara üürime me 80 euroga kuus.
Ükskord tõsteti üüri - varem oli see 40 eurot,
ja vabandati, et üüri tuli kahekordistada.
Kui me oleks nende omanikud, maksaksime kinnisvaramaksu
ja muud palju rohkem, kui täna selle kõige eest üüri.
Jumal korraldab asju ja saame jumalariigi jaoks
suurepäraseid ruume, kui Jumal on end meiega sidunud.
Teie poolt antud ohvriande saame kasutada maksimaalselt
suurimate abivajajate aitamiseks ja levitada evangeeliumi maailma otsani.
Aasta eest hakkasime Indias ehitama tänavalaste rehabilitatsioonikeskust.
Ühe annetuse saime maatüki ostmiseks.
Olime juba ehitanud Vijayvada kesklinna päästekeskuse
ja nüüd oli järg rehabilitatsioonikeskuse käes,
et tänavalastetöö saaks suure sammu edasi astuda.
Esimene väljakutse maatükil oli veevajadus.
Kahjuks polnud seal kaevu.
Kui maa osteti, küsis Joel Kodali müüjalt, kas seal on vett.
Kõikjal Indias vett pole, isegi kui kaeve kaevatakse.
Müüja ütles: Muidugi leidub vett. Nii löödi kaup kokku.
Kohale telliti puur ja hakati puurima.
Müüja tuli kohale ja istus kogu öö puuri kõrval.
Puur tungis üha sügavamale ja varahommikul hakkas vett purskama.
Samal hetkel hüppas mees autosse ja sõitis minema.
Nädala pärast tuli ta Kodali juurde ja rääkis oma loo ära.
Ta oli ostnud maatüki ja puurinud sinna mitu auku,
nii et kogu tema vara kulus puurimistöödele,
kuid vett ei leidunud kuskilt.
Seepärast pidi ta maatüki ära müüma ja ta valetas vee kohta.
Seejärel ütles ta midagi huvitavat:
"Teie, kristlaste, Jumal andis teile vett,
kuna te hoolite tänavalaste ja hüljatute eest
ning päästate neid."
Tapani Suonto õpetus jätkub nädala pärast.
Aitäh vaatamast!
Õnnistatud nädalat! Nägemiseni!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi